Gisselaksjonen i In Amenas i 2013

Gisselaksjonen i In Amenas i 2013 var et gisseldrama som utspant seg på og ved gassanlegget Tigantourine i kommunen In Amenas i distriktet In Aménas i Algerie fra 16. til 19. januar 2013.

Onsdag 16. januar ble anlegget okkupert av den radikale islamistiske gruppen Den maskerte brigade under ledelse av Mokhtar Belmokhtar, og flere hundre arbeidere fra Algerie og åtte andre nasjoner ble tatt som gisler.Maiken Ree for NTB: Statoil-anlegg angrepet i Algerie Teknisk Ukeblad, 16. januar 2013 En talsmann for Al Qaida i det islamske Maghreb hevdet 16. januar at det var denne gruppen som stod bak aksjonen.- Belmokhtar tar på seg ansvaret for gisselaksjonen – Aftenposten 20. januar 2013 Angrepet var et av mange fra islamistiske grupper siden opprøret i Maghreb startet i 2002. Den angivelige hensikten med angrepet var Algeries åpning av fransk luftrom. Franske styrker hadde angrepet militante islamister i Mali 10. januar 2013. Algeriske styrker stormet anlegget 19. januar. Minst 685 arbeidere fra Algerie og 107 utlendinger ble satt fri, ifølge regjeringen i Algerie.Marius Helge Larsen, Bent Tandstad: – 32 terrorister og 23 gisler drept i militæraksjonen, NRK, 20. januar 2013 Minst 23 gisler ble drept, mens 32 gisseltakere ble drept, ifølge regjeringskildene.

Etter gisselaksjonen opplyste den algeriske statsministeren Abdelmalek Sellal at 38 gisler (37 utlendinger og én algerier) var funnet drept, i tillegg var fem savnet. Han opplyste videre at det var gisseltakere fra Egypt, Canada, Mali, Niger, Mauritania og Tunisia i tillegg til fra Algerie.Algeries statsminister: Tidligere ansatt blant gisseltakerne – NRK 21. januar 2013

Norske Statoil hadde 17 ansatte på anlegget. Av disse kom tolv til rette, mens fem ble bekreftet omkommet.https://www.equinor.com/en/news/archive/2013/09/12/12SepInAmenasreporthttp://www.vg.no/nyheter/innenriks/artikkel.php?artid=10119527

Referanser

 Eksterne lenker 
 nupi.no Morten Bøås: ''Algerie-Mali: konflikt og terror, 7.2.2013

Kategori:Gisselaksjoner
Kategori:Terroraksjoner i 2013
Kategori:Statoil
Kategori:Algerie
Kategori:Hendelser i 2013
Kategori:Konflikter i 2013
Kategori:2013 i Algerie